“รัสเซีย” โชว์ตัวเลข “ผลิตน้ำมัน” ครึ่งปีแรกเพิ่ม 3.4%
“กระทรวงพลังงานของรัสเซีย” เผยการผลิตน้ำมันของรัสเซียครึ่งปีแรกของปี 65 เพิ่มขึ้น 3.4% เทียบกับช่วงเดียวกันของปีก่อน สวนทางกับการผลิตก๊าซธรรมชาติลดลง 5%
“กระทรวงพลังงานของรัสเซีย” เผยการผลิตน้ำมันของรัสเซียครึ่งปีแรกของปี 65 เพิ่มขึ้น 3.4% เทียบกับช่วงเดียวกันของปีก่อน สวนทางกับการผลิตก๊าซธรรมชาติลดลง 5%
22 ก.ค. 2565

นิโคไล ชุลจินอฟ รัฐมนตรีว่าการกระทรวงพลังงานของรัสเซีย เผยว่า การผลิตน้ำมันของรัสเซียเพิ่มขึ้นร้อยละ 3.4 เมื่อเทียบปีต่อปี ในช่วง 6 เดือนแรกของปี 65
โดยแถลงการณ์จากทำเนียบเครมลิน ระบุว่า ชุลจินอฟ กล่าวขณะเข้าพบกับ วลาดิเมียร์ ปูติน ประธานาธิบดีรัสเซีย ว่าการผลิตน้ำมันของประเทศในช่วงครึ่งแรกของปี 65 เพิ่มขึ้นร้อยละ 3.4 เมื่อเทียบปีต่อปี ขณะที่การผลิตก๊าซธรรมชาติลดลงร้อยละ 5
ทั้งนี้การผลิตถ่านหินยังคงอยู่ในระดับเดียวกับช่วงเดียวกันของปีก่อน ส่วนการผลิตน้ำมันเบนซินและน้ำมันดีเซลเพิ่มขึ้นร้อยละ 4.5
ชูลกินอฟ กล่าวว่า ในช่วงครึ่งแรกของปี 65 ภาคพลังงานของประเทศสามารถปรับเปลี่ยนการดำเนินงานให้เข้ากับสภาพเศรษฐกิจที่ยากลำบาก พร้อมเสริมว่าตลาดพลังงานภายในประเทศมีเสถียรภาพและไม่เผชิญปัญหาด้านการจัดหาพลังงาน
ที่มา : ซินหัว